  Виталий Пронин Урмон - туж кышкыт висён, дыраз йӧнатӥськымтэ адямилэсь улонзэ утьыны уг луы ни.Апрель пумозь элькунамы ортче урмонэн нюръяськонъя толэзь. 2016-тӥ ар куспын шараямын ни урмем 35 пӧйшуръёс, пудо-животъёс. Пӧлысьтызы 17 процентэз - пуны-коӵышъёс, 20 процентэз - гидысь пудо, кылемез - кыр пӧйшуръёс. Пусъемын соос 19 ёросъёсын.Висён уката медаз вӧлмы шуыса, муниципал кылдытэтъёсын али пӧртэм ужрадъёс ортчытъясько, доразы вуыло Роспотребнадзорысь специалистъёс - калык пӧлын валэктон уж нуо.Урмон - туж кышкыт висён, дыраз йӧнатӥськымтэ адямилэсь улонзэ утьыны уг луы ни. Соин ик урмем пӧйшуръёс, пудоос куртчиськыку, ӵабыштыку, одно вазиськоно больницае. Ижын улӥсьёс - Краев урамысь 37 номеро юртэ интыяськем травматологие, ёросъёсын улӥсьёс - ёрос больницаосы. Урмонлы пумит прививка лэсьтӥське дунтэк, шуге-леке вуэмъёсты эмъян учреждениосы куто уйин но. Туэ гинэ бешенстволы пумит вакцина пуктэмын ни 41 муртлы - сомында муртэ вӧсь карыны шедьтӥзы черлам пудо-животъёс.    